

ที่ มท 0816.3/ว กรมส่งเสริมการปกครองท้องถิ่น

ถนนนครราชสีมา กทม. 10300

พฤษภาคม 25๖๔

เรื่อง ขอเชิญประชุม

เรียน ผู้ว่าราชการจังหวัด (ตามรายชื่อแนบท้าย)

สิ่งที่ส่งมาด้วย ๑. รายชื่อวิทยาลัยอาชีวศึกษาและโรงเรียนที่จัดการศึกษาทวิศึกษา จำนวน ๑ ฉบับ  
 ๒. ระเบียบวาระการประชุม จำนวน ๑ ฉบับ  
 ๓. แบบตอบรับการเข้าร่วมประชุม จำนวน ๑ ฉบับ

ตามแผนพัฒนาการจัดการศึกษาท้องถิ่น (พ.ศ.๒๕๖๑-๒๕๖๕) ได้กำหนดยุทธศาสตร์การพัฒนา ในยุทธศาสตร์ที่ ๒ “การผลิตและพัฒนากำลังคน การวิจัยและนวัตกรรมเพื่อสร้างขีดความสามารถในการแข่งขันของประเทศ” มีแนวทางการพัฒนาโดยผลิตและพัฒนากำลังคนให้มีสมรรถนะในสาขาวิชา มีความเชี่ยวชาญและเป็นเลิศเฉพาะด้านที่ตรงตามความต้องการของตลาดงาน การพัฒนาเศรษฐกิจและสังคมของประเทศปัจจุบันมีวิทยาลัยอาชีวศึกษาและโรงเรียนที่จัดการศึกษาทวิศึกษา สังกัดองค์กรปกครองส่วนท้องถิ่น จำนวน ๓๑ แห่ง เปิดจัดการเรียนการสอนระดับประกาศนียบัตรวิชาชีพ (ปวช.) และระดับประกาศนียบัตรวิชาชีพชั้นสูง (ปวส.) สมควรที่จะพัฒนาสมรรถนะ สร้างความเป็นเลิศของนักเรียน/นักศึกษา ให้มีความคิดสร้างสรรค์ มีทักษะชีวิต ทักษะอาชีพ และทักษะด้านเทคโนโลยีสารสนเทศ เพื่อสร้างคนรุ่นใหม่ที่มีคุณภาพและตรงตามความต้องการของตลาดงาน กรมส่งเสริมการปกครองท้องถิ่น ได้ประสานขอความร่วมมือกับ บริษัท เชฟรอน ประเทศไทยสำรวจและผลิต จำกัด และศูนย์ภูมิภาคว่าด้วยสะเต็มศึกษาขององค์การรัฐมนตรีศึกษาแห่งเอเชียตะวันออกเฉียงใต้ (SEAMEO STEM-ED) ซึ่งมีโครงการและหลักสูตรการเรียนการสอนที่มุ่งพัฒนาทักษะและสร้างโอกาสในการประกอบอาชีพที่หลากหลาย ร่วมหารือแนวทางความร่วมมือในการพัฒนาคุณภาพการศึกษา ที่มุ่งเน้นพัฒนาทักษะอาชีพนักเรียน/นักศึกษา โดยได้กำหนดจัดประชุมทางออนไลน์ผ่านแอปพลิเคชันซูม (Zoom) Meeting ID: 845 7211 7649 Passcode: 916760 ในวันอังคารที่ ๑๘ พฤษภาคม ๒๕๖๔ เวลา ๑๔.๐๐ - ๑๖.๓๐ น.

กรมส่งเสริมการปกครองท้องถิ่นพิจารณาแล้ว เพื่อให้การดำเนินการเป็นไปด้วยความเรียบร้อยขอความร่วมมือจังหวัดแจ้งองค์กรปกครองส่วนท้องถิ่น พิจารณามอบหมายให้ผู้แทนวิทยาลัยอาชีวศึกษา และโรงเรียนที่จัดการศึกษาทวิศึกษาในสังกัด เข้าร่วมประชุมตามวันและเวลาดังกล่าว รายละเอียดปรากฏตาม สิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

รอง.อสถ. ......................................

ผอ.กศ. ..........................................

ผอ.กง.สศ. .....................................

หน.ฝ.คศ. ......................................

จนท. .............................................

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙0๒๑ ต่อ ๒๐๓ โทรสาร ต่อ ๒๑๘